 Waan-waan iyo wadahadallo shuruudo ku xidhnaayeen oo muddo u socday isaga iyo dawladda Somaliland oo gogol nabadeed u fidisay kadib, waxa uu aqbalay inuu ka tanaasulo mowqifkiisii hore ee dagaal-oogenimada iyo Somaliland-diidka ahaa, iyadoo isaga iyo wefti uu horkacayey oo reer Buuhoodle ah si weyn loogu soo dhoweeyey magaalooyinka Burco iyo Hargeysa, waxaanay kulamo kala duwan la yeesheen Madaxweyne Siilaanyo iyo masuuliyiin sare oo ka tirsan xukuumadda, gunaanadkii kulamadaasna waxa loo magacaabay xilkii ugu horreeyey ee uu ka qabtay xukuumadda Somaliland oo ahaa Wasiirka Wasaaradda Dib-u-dejinta uu ku soo baxay 13 October 2012. 